pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐเดินหน้าแก้ปัญหาสินเชื่อ-ไกล่เกลี่ยเจ้าหนี้ อุ้มร้านค้า/ร้านอาหารฝ่าวิกฤต
วันจันทร์ที่ 19 กรกฎาคม 2564
รัฐเดินหน้าแก้ปัญหาสินเชื่อ-ไกล่เกลี่ยเจ้าหนี้ อุ้มร้านค้า/ร้านอาหารฝ่าวิกฤต
รัฐเดินหน้าแก้ปัญหาสินเชื่อ-ไกล่เกลี่ยเจ้าหนี้ อุ้มร้านค้า/ร้านอาหารฝ่าวิกฤต"โควิด"  พรุ่งนี้! เริ่มลงทะเบียนพักหนี้ ช่วยSMEและรายย่อย ที่ต้องปิดกิจการตามมาตรการรัฐ
(วันนี้ 18 ก.ค. 64) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามข้อสั่งการนายกรัฐมนตรี พล.อ.ประยุทธ์ จันทร์โอชา ให้ทุกภาคส่วนออกมาตรการช่วยเหลือผู้ประกอบการให้มีความสามารถประคับประคองธุรกิจให้ก้าวข้ามความยากลําบากช่วงสถานการณ์การแพร่ระบาดโควิด19 โดยเฉพาะผู้ประกอบการSME ซึ่งขณะนี้ธนาคารรัฐและธนาคารพาณิชย์หลายแห่ง ได้ขานรับโดยออกมาตรการพักชําระเงินต้นและดอกเบี้ย เป็นเวลา 2เดือน ช่วยSME และรายย่อย ที่ต้องปิดกิจการตามมาตรการของรัฐ ซึ่งผู้ประกอบการสามารถยื่นความประสงค์ที่ธนาคารเจ้าหนี้ ได้ตั้งแต่วันพรุ่งนี้ (19 ก.ค.) ถึง 15 ส.ค. บางแห่งถึง31ส.ค.นี้ สําหรับธุรกิจร้านอาหาร ไม่ว่าจะเป็น ร้านตึกแถว ร้านในห้าง ฟู้ดทรัค บู๊ทขายอาหาร ซึ่งได้รับผลกระทบมาหลายระลอก ธนาคารออมสินได้ออกสินเชื่อเป็นการเฉพาะ โครงการ ”สินเชื่ออิ่มใจ” ให้วงเงินกู้ไม่เกิน 1 แสนบาทต่อราย ไม่ต้องใช้หลักประกัน ปลอดการชําระเงินงวด 6 เดือน อัตราดอกเบี้ย 3.99% ต่อปี นาน 5 ปี โดยเปิดให้ยื่นขอสินเชื่อแล้วจนถึงวันที่ 31 ธ.ค. หรือจนกว่าจะครบวงเงินโครงการ ขณะที่ กรมบังคับคดียังเร่งให้ความช่วยเหลือพ่อค้าแม่ค้า ร้านค้าและร้านอาหาร ในการไกล่เกลี่ยข้อพิพาทกับเจ้าหนี้ ซึ่งจะมีถึงวันที่ 31 ส.ค.นี้ ณ ศูนย์ไกล่เกลี่ยข้อพิพาท กรมบังคับคดี และสํานักงานบังคับคดีทั่วประเทศ จํานวน 116 แห่ง ซึ่งการช่วยเหลือดังกล่าวเป็นการเปิดโอกาสให้เจ้าหนี้และลูกหนี้ ได้เจรจากันด้วยความพึงพอใจ สะดวก รวดเร็ว และเป็นธรรม เพื่อให้เจ้าหนี้ได้รับชําระหนี้ และลูกหนี้ก็สามารถชําระหนี้ได้เช่นกัน อีกทั้งช่วยลดปัญหาหนี้สิน ส่งผลให้ลูกหนี้ไม่ถูกยึดทรัพย์ อายัดทรัพย์ หรือนําไปขายทอดตลาดในที่สุด จึงขอเชิญชวนประชาชนที่ประสบปัญหาหนี้สินซึ่งศาลมีคําพิพากษาแล้ว และอยู่ระหว่างการบังคับคดี เข้าร่วมการไกล่เกลี่ย โดยไม่มีค่าใช้จ่าย สามารถยื่นคําร้องขอไกล่เกลี่ยข้อพิพาทผ่านระบบออนไลน์ได้ทางเว็บไซต์กรมบังคับคดีwww.led.go.th และแอปพลิเคชัน Session call หรือ สอบถามรายละเอียดเพิ่มเติมได้ที่ศูนย์ไกล่เกลี่ยข้อพิพาท กรมบังคับคดี หมายเลขโทรศัพท์ 02 881 4840 /02 887 5072 หรือสายด่วนกรมบังคับคดี 1111 กด 79 และสํานักงานบังคับคดีทั่วประเทศ
รัฐบาลไทย-ข่าวทำเนียบรัฐบาล-ครม.เห็นชอบยกเว้นภาษีนักแสดงต่างชาติถ่ายภาพยนตร์ในไทย เป็นเวลา 5 ปี ดึงดูดกองถ่ายต่างประเทศใช้ไทยเป็นสถานที่ถ่ายทำ ดัน Soft Power ไทย ปี 64 สร้างรายได้กว่า 5 พันล้าน
วันอังคารที่ 21 มิถุนายน 2565
ครม.เห็นชอบยกเว้นภาษีนักแสดงต่างชาติถ่ายภาพยนตร์ในไทย เป็นเวลา 5 ปี ดึงดูดกองถ่ายต่างประเทศใช้ไทยเป็นสถานที่ถ่ายทํา ดัน Soft Power ไทย ปี 64 สร้างรายได้กว่า 5 พันล้าน
ครม.เห็นชอบยกเว้นภาษีนักแสดงต่างชาติถ่ายภาพยนตร์ในไทย เป็นเวลา 5 ปี ดึงดูดกองถ่ายต่างประเทศใช้ไทยเป็นสถานที่ถ่ายทํา ดัน Soft Power ไทย ปี 64 สร้างรายได้กว่า 5 พันล้าน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 มิถุนายน 2565 ว่า ครม.เห็นชอบมาตรการยกเว้นภาษีนักแสดงชาวต่างชาติที่ถ่ายทําภาพยนตร์ในไทย เป็นระยะเวลา 5 ปี เพื่อเป็นการดึงดูดให้เกิดการลงทุนถ่ายทําภาพยนตร์ในไทยเพิ่มขึ้น และส่งเสริม Soft Power ไทย ซึ่งเป็นนโยบายหลักของรัฐบาล
ปัจจุบันประเทศมีรายได้จากการถ่ายทําภาพยนตร์ต่างประเทศในไทยเพิ่มขึ้นและขยายตัวอย่างต่อเนื่อง โดยในช่วงปี 2560 - 2564 มีรายได้เฉลี่ยประมาณ 3,500 ล้านบาทต่อปี เฉพาะปี 2564 สร้างรายได้ประมาณ 5,007 ล้านบาท ที่ผ่านมา ไทยมีมาตรการส่งเสริมการถ่ายทําภาพยนตร์ต่างประเทศ ในรูปแบบการคืนเงิน หรือ Cash Rebate สูงสุดร้อยละ 15-20 ของค่าใช้จ่ายที่เกิดขึ้นในไทย และจํากัดเพดานการคืนเงินไม่เกิน 75 ล้านบาท แต่ยังมีข้อจํากัดด้านภาษีที่กําหนดให้นักแสดงชาวต่างชาติที่เข้ามาถ่ายทําภาพยนตร์ต่างประเทศในไทย มีหน้าที่ต้องเสียภาษีเงินได้บุคคลธรรมดาในไทย โดยที่นักแสดงต่างชาติมีหน้าที่เสียภาษีในประเทศของตัวนักแสดงด้วย จึงอาจส่งผลต่อการตัดสินใจในการเข้ามาถ่ายทําภาพยนตร์ต่างประเทศในไทยได้
“คาดการณ์ว่า ในช่วง 5 ปีต่อจากนี้ ไทยจะมีรายได้จากการลงทุนถ่ายทําภาพยนตร์ต่างประเทศในไทยเฉลี่ยปีละ 3,500 ล้านบาท รวมรายได้ 5 ปี ประมาณ 17,500 ล้านบาท แต่จะสูญเสียรายได้จากมาตรการยกเว้นภาษีนักแสดงต่างชาติประมาณ 71.75 ล้านบาท” นางสาวรัชดากล่าว
รัฐบาลไทย-ข่าวทำเนียบรัฐบาล-1 มี.ค. แจกชุดตรวจ ATK กลุ่มเสี่ยง เฟส 2 ผ่านแอปฯ "เป๋าตัง"
วันจันทร์ที่ 28 กุมภาพันธ์ 2565
1 มี.ค. แจกชุดตรวจ ATK กลุ่มเสี่ยง เฟส 2 ผ่านแอปฯ "เป๋าตัง"
.....
สํานักงานหลักประกันสุขภาพแห่งชาติ (สปสช.) เตรียมแจกชุดตรวจโควิดด้วยตนเอง (ATK) สําหรับประชาชนทุกสิทธิที่เป็นกลุ่มเสี่ยง เริ่ม 1 มี.ค. 65 เป็นต้นไป
.
แนวทางการรับชุดตรวจ ATK เมื่อคัดกรองความเสี่ยงต่อการติดเชื้อโควิด-19 ผ่านแอปพลิเคชันเป๋าตังแล้ว หากผลประเมินว่าเป็นกลุ่มเสี่ยง สามารถขอรับชุดตรวจคนละ 2 ชุด ได้ที่หน่วยบริการที่เข้าร่วมกระจายชุดตรวจ ATK ได้แก่ ร้านยา, คลินิกพยาบาล, คลินิกกายภาพบําบัด, หน่วยเทคนิคการแพทย์ฯ หรือหน่วยบริการอื่นกว่า 2,000 แห่ง กรณีไม่มีมือถือสมาร์ทโฟนไปขอรับโดยตรงได้ที่หน่วยบริการที่เข้าร่วมโครงการ
.
รัฐบาลไทย-ข่าวทำเนียบรัฐบาล-วธ.เปิดเวที “TMF MEDIA FORUM 2022 : World Collaboration” เชิญกูรูระดับโลกแบ่งปันประสบการณ์เปิดมุมมองใหม่ครั้งแรกในไทย
วันพฤหัสบดีที่ 23 มิถุนายน 2565
วธ.เปิดเวที “TMF MEDIA FORUM 2022 : World Collaboration” เชิญกูรูระดับโลกแบ่งปันประสบการณ์เปิดมุมมองใหม่ครั้งแรกในไทย
วธ.เปิดเวที “TMF MEDIA FORUM 2022 : World Collaboration” เชิญกูรูระดับโลกแบ่งปันประสบการณ์เปิดมุมมองใหม่ครั้งแรกในไทย มุ่งพัฒนาศักยภาพผู้ผลิตสื่อ เชื่อมต่อโอกาสทางธุรกิจอุตสาหกรรมสื่อไทยสู่ฮอลลีวูด และแพลตฟอร์มระดับโลก
วธ.เปิดเวที “TMF MEDIA FORUM 2022 : World Collaboration” เชิญกูรูระดับโลกแบ่งปันประสบการณ์เปิดมุมมองใหม่ครั้งแรกในไทย มุ่งพัฒนาศักยภาพผู้ผลิตสื่อ เชื่อมต่อโอกาสทางธุรกิจอุตสาหกรรมสื่อไทยสู่ฮอลลีวูด และแพลตฟอร์มระดับโลก
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) กล่าวในพิธีเปิดในงานสัมมนาออนไลน์ (WEBINAR) เกี่ยวกับนวัตกรรมเทคโนโลยีและอุตสาหกรรมสื่อในระดับสากลหรืองาน “TMF Media Forum 2022 : World Collaboration” เมื่อเร็วๆนี้ โดยมีนายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ ผู้บริหาร ผู้ทรงคุณวุฒิด้านสื่อออนไลน์ สื่อภาพยนตร์และวีดิทัศน์ทั้งชาวไทยและชาวต่างชาติ เข้าร่วม ณ โรงแรมสวิสโฮเต็ล กรุงเทพ รัชดา ว่า รัฐบาลมียุทธศาสตร์ชาติที่จะสนับสนุนให้เกิดสินค้าและบริการทางวัฒนธรรมอยู่ เพื่อให้วัฒนธรรมไทยเป็นที่รู้จักไปทั่วโลก หนึ่งในนั้นคือ Film หรือการสนับสนุนอุตสาหกรรมสื่อภาพยนตร์ ซึ่งการจัดงานสัมมนาครั้งนี้จะทําให้ได้รับความรู้ ประสบการณ์ ทักษะ และทําให้ประสบความสําเร็จทางธุรกิจร่วมกัน และนับเป็นครั้งแรกในประเทศไทย สําหรับงานสัมมนาออนไลน์ “TMF Media Forum 2022 กับแนวคิด World Collaboration” ที่กองทุนพัฒนาสื่อปลอดภัยและสร้างสรรค์จัดขึ้น ถือเป็นความร่วมมือในการพัฒนาทักษะการทํางานในอุตสาหกรรมสื่อ ทั้งผู้ผลิตสื่อในประเทศไทยและผู้ผลิตสื่อต่างชาติที่จะเข้ามาทํางานกับสื่อ ทําให้เกิดการแลกเปลี่ยนความรู้และทักษะระหว่างกันในระดับโลก
นายอิทธิพล กล่าวว่า ปัจจุบันเทคโนโลยีด้านโซเซียลมีเดียมีความสําคัญและก้าวหน้าอย่างมาก อีกทั้งยังมีการแข่งขันในการจัดทําแอฟพิเคชันต่างๆ เพื่อให้บริการอย่างสูง ที่สําคัญทุกคนมีสมาร์ทโฟนและสามารถเป็นสื่อมวลชนได้ ซึ่งการจัดงานครั้งนี้เป็นการสร้างแรงบันดาลใจให้คนทํางานด้านสื่อ ได้มีเวทีในการเรียนรู้ทักษะต่าง ๆ ที่สําคัญจากวิทยากรผู้มีประสบการณ์ระดับโลกในด้านการผลิตสื่อดิจิทัล การนําเสนอเนื้อหา การใช้แอฟพิเคชันในแพลทฟอร์มออนไลน์ ผู้กํากับภาพยนต์ อาทิ มร.โทมัส โพล์สัน มร.มิเชล พีเซอร์ มร.นิโคลัส ไซมอน และหม่อมราชวงศ์เฉลิมชาตรียุคล ผู้กํากับชื่อดังที่มาร่วมแบ่งปันความรู้
ทั้งนี้ ทาง วธ. โดย กองทุนพัฒนาสื่อปลอดภัยและสร้างสรรค์ พร้อมสนับสนุนการส่งเสริม Soft Power โดยใช้กลยุทธ์ในการส่งเสริมทักษะและพัฒนาศักยภาพของผู้ผลิตสื่อของไทย ซึ่งงานสัมมนาออนไลน์ในครั้งนี้นับเป็นส่วนสําคัญของความมุ่งมั่นที่จะดําเนินการตามนโยบายของภาครัฐ ขณะเดียวกันได้เล็งเห็นถึงความสําคัญของการสร้างสื่อที่ปลอดภัยและสร้างสรรค์ผ่านการเติบโตของทรัพย์สินทางปัญญาด้านวัฒนธรรมของไทย การยกระดับทักษะการผลิตสื่อและการส่งเสริมความร่วมมือระหว่างอุตสาหกรรมสื่อท้องถิ่นของไทยและของโลก โดยมีเป้าหมายสําคัญที่ครอบคลุมทุกมิติของห่วงโซ่มูลค่าด้านสื่อของโลก ทั้งการนําทรัพย์สินทางปัญญาด้านวัฒนธรรมของไทยไปสู่ระดับโลก ผ่านมุมมองจากประสบการณ์ตรงในฮอลลีวูด ทั้งด้านการเงิน การพัฒนา การผลิต และการจัด
รัฐบาลไทย-ข่าวทำเนียบรัฐบาล-กรมทางหลวงชนบทลาดยางถนนสายไทยสะเทือน จังหวัดศรีสะเกษ
วันจันทร์ที่ 5 กรกฎาคม 2564
กรมทางหลวงชนบทลาดยางถนนสายไทยสะเทือน จังหวัดศรีสะเกษ
กรมทางหลวงชนบทลาดยางถนนสายไทยสะเทือน จังหวัดศรีสะเกษ ส่งเสริมการขนส่งและสนับสนุนยุทธ์ศาสตร์การท่องเที่ยวของจังหวัด
กรมทางหลวงชนบท (ทช.) กระทรวงคมนาคม โดยแขวงทางหลวงชนบทศรีสะเกษ ดําเนินโครงการก่อสร้างถนนแอสฟัลท์ติกคอนกรีต และ Recycling ถนนสายไทยสะเทือน ตําบลพิมาย อําเภอปรางค์กู่ และตําบลปราสาท อําเภอขุขันธ์ จังหวัดศรีสะเกษ ตามแผนงานพัฒนาเส้นทางคมนาคมอารยธรรมอีสานใต้ให้เป็นไปตามมาตรฐานและคุณภาพของ ทช. รวมระยะทางดําเนินการ 7.2 กิโลเมตร ซึ่งคาดว่าจะดําเนินการแล้วเสร็จในเดือนสิงหาคม 2564
ทั้งนี้ ถนนสายดังกล่าวเป็นถนนท้องถิ่นที่อยู่ระหว่างการพัฒนาให้เป็นโครงข่ายทางหลวงชนบทในอนาคต เมื่อดําเนินการก่อสร้าง และ Recycling แล้วเสร็จ จะช่วยสนับสนุนยุทธ์ศาสตร์การท่องเที่ยวเชิงอารยธรรมของจังหวัด และทําให้ประชาชนสามารถขนส่งผลผลิตทางการเกษตร เชื่อมจากอําเภอปรางค์กู่ ถึงอําเภอขุขันธ์ จังหวัดศรีสะเกษ ไปยังจังหวัดสุรินทร์และกรุงเทพมหานคร ได้อย่างสะดวกรวดเร็วและปลอดภัย
รัฐบาลไทย-ข่าวทำเนียบรัฐบาล-PM orders full-fledged implementation of “Transforming Thailand” toward high-value and sustainable tourism
วันอังคารที่ 21 ธันวาคม 2564
PM orders full-fledged implementation of “Transforming Thailand” toward high-value and sustainable tourism
PM orders full-fledged implementation of “Transforming Thailand” toward high-value and sustainable tourism
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha ordered all concerned agencies to undertake a full-fledged implementation of “Transforming Thailand” policy toward high-value and sustainable tourism under the 3R plan: 1) reopening (3rdquarter of 2021), 2) recovering (4thquarter of 2022), and 3) resilience (2023-2027).
Ministry of Tourism and Sports has planned to open the border provinces to accept foreign tourists, especially from Malaysia, Myanmar, Lao PDR, and Cambodia. Tourism Authority of Thailand (TAT) expects an approximate number of 8-15 million foreign tourists, and the revenue of 1.3-1.8 trillion Baht in 2022. Opening the borders to allow entering by land would help the country to reach such targets.
The Prime Minister emphasized that economic rehabilitation and public healthcare policy be undertaken simultaneously through control measures that are conducive to conducting economic activities. The confidence of tourists must be boosted as a basis for “high-value and sustainable tourism” promotion. Everyone is urged to take part in “Transforming Thailand” by attracting high quality tourists with spending power and socio-environmental responsibility to Thailand.
รัฐบาลไทย-ข่าวทำเนียบรัฐบาล-ครม. อนุมัติ งบกลาง วงเงินรวม 1,480 ล้านบาท ดันโครงการ พาณิชย์...ลดราคา! ช่วยประชาชน ปี 2565
วันอังคารที่ 18 มกราคม 2565
ครม. อนุมัติ งบกลาง วงเงินรวม 1,480 ล้านบาท ดันโครงการ พาณิชย์...ลดราคา! ช่วยประชาชน ปี 2565
ครม. อนุมัติ งบกลาง วงเงินรวม 1,480 ล้านบาท ดันโครงการ พาณิชย์...ลดราคา! ช่วยประชาชน ปี 2565
วันที่ 18 มกราคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยว่า ที่ประชุม คณะรัฐมนตรี มีมติเห็นชอบอนุมัติ เงินงบประมาณรายจ่ายงบกลาง รายการเงินสํารองจ่ายเพื่อกรณีฉุกเฉินหรือจําเป็น วงเงินรวมทั้งสิ้น 1,480 ล้านบาท เพื่อดําเนินโครงการพาณิชย์...ลดราคา! ช่วยประชาชน ปี 2565 ตามที่กระทรวงพาณิชย์เสนอ เพื่อบรรเทาความเดือดร้อนของประชาชนในสถานการณ์การระบาดของเชื้อโควิด-19 เพิ่มช่องทางในการเลือกซื้อสินค้าที่ จําเป็นต่อการดํารงชีพในราคาประหยัดให้แก่ประชาชนได้อย่างทั่วถึง รวมทั้งเพื่อให้เกิดการ กระตุ้นเศรษฐกิจฐานรากและการบริโภค ซึ่งจะก่อให้เกิดการหมุนเวียนทางเศรษฐกิจเพิ่มขึ้น
สําหรับรูปแบบของโครงการฯ จะเป็นการจําหน่ายสินค้าที่จําเป็นต่อการครองชีพให้แก่ประชาชนในราคาประหยัด ระยะเวลาดําเนินการ 90 วัน โดยมีรายละเอียด ดังนี้
1) กิจกรรมบริหารจัดการจําหน่ายสินค้าผ่านช่องทางจําหน่าย โดยจัดหา สถานที่จําหน่ายและสิ่งอํานวยความสะดวกต่างๆเพื่อจําหน่ายสินค้าที่ จําเป็นต่อการครองชีพ ผ่านช่องทาง อาทิ การจําหน่ายผ่านบริเวณร้านสะดวกซื้อ ห้างท้องถิ่น หรือตลาด พื้นที่สาธารณะหรือลานอเนกประสงค์และสถานีบริการน้ํามัน รวมจํานวนไม่น้อยกว่า 3,000 จุด ตามแหล่งชุมชนในพื้นที่กรุงเทพมหานครและภูมิภาค 76 จังหวัด และ การจําหน่ายผ่านรถ Mobile จํานวนไม่น้อยกว่า 50 คัน ตามแหล่ง ชุมชนในพื้นที่กรุงเทพมหานครและปริมณฑล
2) กิจกรรมการส่งเสริมการจําหน่ายสินค้าที่จําเป็นต่อการครองชีพ เพื่อ จัดหาและจําหน่ายสินค้าที่จําเป็นต่อการครองชีพตามชนิด ปริมาณและราคาตามที่กรมฯ กําหนด เช่น สินค้าเกษตร เนื้อไก่ ไข่ไก่ สินค้าอุปโภคบริโภค เป็นต้น จากสมาคม/ผู้ค้าปลีก/ค้าส่ง/Supplier ในพื้นที่ เพื่อจําหน่ายในจุดจําหน่าย
3) กิจกรรมการประชาสัมพันธ์เพื่อดําเนินการเผยแพร่ประชาสัมพันธ์ ให้ประชาชนได้รับทราบในวงกว้างผ่านสื่อต่างๆ รวมทั้งจัดกิจกรรมรณรงค์กระตุ้นการบริโภค
“โครงการ พาณิชย์...ลดราคา! ช่วยประชาชน ปี 2565 จะช่วยลดภาระค่าครองชีพและบรรเทาความเดือดร้อนของประชาชน ในช่วงการระบาดของโควิด-19 และ ภาวะการปรับราคาสินค้าขึ้นอย่างต่อเนื่องจากโรคระบาดในสัตว์ที่เกิดขึ้นในปัจจุบัน อีกทั้งจะเป็นเพิ่มช่องทาง ในการเลือกซื้อสินค้าอุปโภคบริโภคที่มีความจําเป็นต่อการดํารงชีวิตประจําวันในราคาประหยัด ซึ่งเป็นปัญหาที่ต้องเร่งแก้ใน ขณะนี้” นายธนกร กล่าว
-------------------------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” สั่งปราบปรามการลักลอบจำหน่าย “ฟาวิพิราเวียร์” ไม่ผ่านอนุมัติจาก อย. พร้อมให้ทุกหน่วยงานเตือนประชาชนอย่าหลงเชื่อซื้อยากินเอง หวั่นเสียโอกาสในการรักษาที่ถูกต้อง
วันพฤหัสบดีที่ 28 ตุลาคม 2564
โฆษกรัฐบาลเผย “นายกฯ” สั่งปราบปรามการลักลอบจําหน่าย “ฟาวิพิราเวียร์” ไม่ผ่านอนุมัติจาก อย. พร้อมให้ทุกหน่วยงานเตือนประชาชนอย่าหลงเชื่อซื้อยากินเอง หวั่นเสียโอกาสในการรักษาที่ถูกต้อง
โฆษกรัฐบาลเผย “นายกฯ” สั่งปราบปรามการลักลอบจําหน่าย “ฟาวิพิราเวียร์” ไม่ผ่านอนุมัติจาก อย. พร้อมให้ทุกหน่วยงานเตือนประชาชนอย่าหลงเชื่อซื้อยากินเอง หวั่นเสียโอกาสในการรักษาที่ถูกต้อง ทั้งเสี่ยงในการแพร่เชื้อให้ผู้อื่นด้วย
วันที่ 28 ตุลาคม 2564 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งเจ้าหน้าที่กวดขัน จับกุมการลักลอบจําหน่ายยา “ฟาวิพิราเวียร์” ปลอม ไม่ผ่านอนุมัติจาก อย. ถือเป็นการหลอกลวงประชาชนขั้นรุนแรง เพราะเป็นการซ้ําเติมผู้ป่วยและอาจทําให้ผู้ป่วยเสียโอกาสในการรักษาที่ถูกต้อง อีกทั้งเสี่ยงในการแพร่เชื้อให้ผู้อื่นด้วย ทั้งนี้นายกรัฐมนตรีห่วงใยพี่น้องประชาชนในช่วงสถานการณ์การแพร่ระบาดของโรคโควิด-19 ขอให้ระมัดระวังการเลือกซื้อผลิตภัณฑ์สุขภาพ ควรเลือกซื้อจากร้านทางการแพทย์ที่เชื่อถือได้ นอกจากนี้ ยาฟาวิพิราเวียร์เป็นยาควบคุมพิเศษ ควรอยู่ภายใต้การดูแลของแพทย์อย่างใกล้ชิด เนื่องจากต้องติดตามอาการข้างเคียงและผลการรักษาระหว่างใช้ยา โดยเฉพาะผู้ที่มีความเสี่ยงจากผลข้างเคียง เช่น ผู้มีโรคประจําตัว หญิงตั้งครรภ์ จึงไม่สามารถจําหน่ายให้ประชาชนผ่านช่องทางทั่วไปได้
นายธนกร กล่าวอีกว่า ล่าสุด เจ้าหน้าที่ตํารวจจับกุมผู้ต้องหาได้แล้ว 9 ราย จากการลักลอบจําหน่ายยาฟาวิพิราเวียร์ ยี่ห้อฟาเวียร์ ผ่านสื่อออนไลน์โดยไม่ได้รับอนุญาต พร้อมยึดยาฟาวิพิราเวียร์ ของกลาง จํานวน 390 กล่อง ซึ่งได้แจ้งดําเนินคดีในความผิดตามพระราชบัญญัติยา พ.ศ. 2510 ฐานขายยาแผนปัจจุบันโดยไม่ได้รับอนุญาต ต้องระวางโทษจําคุกไม่เกิน 5 ปี และปรับไม่เกิน 10,000 บาท และพระราชบัญญัติวิชาชีพเภสัชกรรม พ.ศ. 2537 ฐานประกอบวิชาชีพเภสัชกรรมโดยไม่ได้รับอนุญาต ต้องระวางโทษจําคุกไม่เกิน 3 ปี หรือปรับไม่เกิน 30,000 บาท หรือทั้งจําทั้งปรับ หากประชาชนช่วยกันสอดส่อง พบเห็นการกระทําลักษณะดังกล่าว สามารถแจ้งได้ที่ สายด่วน ปคบ. 1135 หรือหากพบเห็นการลักลอบผลิต นําเข้า จําหน่ายผลิตภัณฑ์สุขภาพที่ผิดกฎหมาย สามารถแจ้งได้ที่สายด่วน อย. 1556 นายกรัฐมนตรีสั่งดําเนินการอย่างเด็ดขาดและให้ดําเนินการรับโทษตามกฎหมายขั้นสูงสุด ทั้งนี้ ยืนยันว่า ยาที่ถูกผลิตหรือที่รัฐบาลโดย สธ. นําเข้ามาในประเทศไทยผ่าน อย. สามารถตรวจสอบได้
รัฐบาลไทย-ข่าวทำเนียบรัฐบาล-เอสเอ็มอีจะผ่านวิกฤตในครั้งนี้ไปได้ จะมีปรับปรุงการปฏิบัติงานอย่างไร
วันพฤหัสบดีที่ 2 กันยายน 2564
เอสเอ็มอีจะผ่านวิกฤตในครั้งนี้ไปได้ จะมีปรับปรุงการปฏิบัติงานอย่างไร
กระทู้ถามของวุฒิสภา เรื่อง การช่วยเหลือทางการเงินแก่ผู้ประกอบการวิสาหกิจที่ได้รับผลกระทบจากการแพร่ระบาดของ COVID- 19
ถาม  เอสเอ็มอีจะผ่านวิกฤตในครั้งนี้ไปได้ จะมีปรับปรุงการปฏิบัติงานอย่างไร
ตอบ ธปท.ได้ร่วมกับสถาบันการเงินเพื่อออกมาตรการ ดังนี้
1. ช่วยเหลือผู้ได้รับผลกระทบ โดยเน้น
- ด้านสภาพคล่องและเร่งปรับโครงสร้างหนี้
- ปรับปรุงกฎเกณฑ์การจัดชั้นและการกันเงินสํารองสําหรับลูกหนี้และผู้ประกอบการราย
2. ช่วยเหลือลูกหนี้รายย่อย ระยะที่ 2 สําหรับลูกหนี้ SMEs
- ลดเพดานดอกเบี้ยเป็นการทั่วไป ร้อยละ 2-4 ต่อปี
- เพิ่มวงเงินบัตรเครดิตและสินเชื่อส่วนบุคคลภายใต้กํากับ
- สําหรับลูกหนี้รายย่อย ต้องมีทางเลือกและช่องทางอํานวยความสะดวก
- ปรับปรุงโครงสร้างหนี้
ดูรายละเอียดเพิ่มเติมได้ที่ราชกิจจานุเบกษา เล่มที่ 138 ตอนพิเศษ 46 ง วันที่ 1 มี.ค. 64
รัฐบาลไทย-ข่าวทำเนียบรัฐบาล-อนุมัติโครงการสินเชื่อดอกเบี้ยต่ำ Re-Open ธุรกิจโรงแรมและ Supply Chain วงเงินอนุมัติสินเชื่อ ไม่เกิน 5 ล้านบาท/ราย วงเงินโครงการ 5,000 ล้านบาท ตั้งแต่วันที่ ครม. มีมติเห็นชอบ
วันอังคารที่ 26 กรกฎาคม 2565
อนุมัติโครงการสินเชื่อดอกเบี้ยต่ํา Re-Open ธุรกิจโรงแรมและ Supply Chain วงเงินอนุมัติสินเชื่อ ไม่เกิน 5 ล้านบาท/ราย วงเงินโครงการ  5,000 ล้านบาท ตั้งแต่วันที่ ครม. มีมติเห็นชอบ
อนุมัติโครงการสินเชื่อดอกเบี้ยต่ํา Re-Open ธุรกิจโรงแรมและ Supply Chain วงเงินอนุมัติสินเชื่อ ไม่เกิน 5 ล้านบาท/ราย วงเงินโครงการ  5,000 ล้านบาท ตั้งแต่วันที่ ครม. มีมติเห็นชอบถึง 30 ก.ย. 65 หรือวงเงินสินเชื่อรวมในโครงการจะหมด
วันที่ 26 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี แถลงมติคณะรัฐมนตรี เห็นชอบโครงการสินเชื่อดอกเบี้ยต่ํา (Soft Loan) Re - Open ธุรกิจโรงแรมและ Supply Chain ของโรงแรม วงเงินโครงการ 5,000 ล้านบาท เพื่อช่วยเหลือผู้ประกอบการ SMEs ในธุรกิจโรงแรมและสาขาธุรกิจที่เกี่ยวเนื่อง (Supply Chain) ของโรงแรมที่ได้รับผลกระทบจากสถานการณ์โควิด-19 ให้มีสภาพคล่องที่เพียงพอ หรือเพื่อปรับปรุง ซ่อมแซมสถานประกอบกิจการ หรือลงทุนในอุปกรณ์ต่างๆ เช่น เครื่องอบผ้า เครื่องปรับอากาศ เครื่องซักผ้าอุตสาหกรรม เป็นต้น ซึ่งคาดว่าจะช่วยเหลือผู้ประกอบการ 1,000 รายให้สามารถเข้าถึงแหล่งเงินทุนและดําเนินธุรกิจต่อไปได้ภายใต้สภาพเศรษฐกิจปัจจุบันได้
โดยธนาคารออมสิน จะให้สินเชื่อโดยตรงกับผู้ประกอบการ วงเงินสินเชื่อไม่เกินรายละ 5 ล้านบาท ระยะเวลากู้ไม่เกิน 7 ปี ระยะเวลาปลอดชําระเงินต้น (Grace Period) ไม่เกิน 2 ปี ในกรณีที่มีระยะเวลาการกู้ตั้งแต่ 2 ปีขึ้นไป อัตราดอกเบี้ย ที่ปีที่ 1-2 ร้อยละ 1.99 ต่อปี ปีที่ 3-7 อัตราดอกเบี้ยเป็นไปตามที่ธนาคารออมสินกําหนด โดยมีหลักทรัพย์ค้ําประกันเต็มวงเงิน หรือ หลักทรัพย์ค้ําประกันร่วมกับ บสย. หรือ บสย. ค้ําประกันเต็มวงเงิน ระยะเวลาการขอยื่นสินเชื่อตั้งแต่วันที่คณะรัฐมนตรีมีมติเห็นชอบจนถึงวันที่ 30 กันยายน 65 หรือจนกว่าวงเงินสินเชื่อรวมในโครงการจะหมด
ทั้งนี้ รัฐบาลจะชดเชยต้นทุนเงินให้กับธนาคารออมสินในอัตราร้อยละ 2 ต่อปีเป็นระยะเวลา 2 ปีรวมทั้งสิ้นไม่เกิน 200 ล้านบาท
คุณสมบัติผู้กู้ ผู้ประกอบการ SMEs ในธุรกิจโรงแรม และ Supply Chain ของโรงแรม ที่เป็นบุคคลธรรมดาหรือนิติบุคคลที่จดทะเบียนในประเทศซึ่งมีบุคคลสัญชาติไทยถือหุ้นเกินกว่าร้อยละ 50 ของทุนจดทะเบียน ซึ่งได้รับผลกระทบจากการแพร่ระบาด ของโรคโควิด - 19 ทั้งทางตรงหรือทางอ้อม กรณีเป็นผู้ประกอบธุรกิจโรงแรมต้องมีใบอนุญาตประกอบ กิจการโรงแรมหรืออยู่ระหว่างดําเนินการขอใบอนุญาตประกอบ กิจการโรงแรมก่อนวันที่ 31 ธ.ค. 63 มีกําไรอย่างน้อย 1 ใน 3 ปี ย้อนหลังล่าสุด กรณีเป็นนิติบุคคล ส่วนของผู้ถือหุ้นต้องไม่ติดลบ ไม่เป็นหนี้ที่ไม่ก่อให้เกิดรายได้ (NPLs) ไม่ถูกดําเนินคดี ไม่เป็นบุคคลล้มละลาย ณ วันยื่นคําขอ หรือไม่มีหนี้ค้างชําระ ก่อนวันยื่นขอเข้าโครงการ ทั้งนี้ เป็นการให้สินเชื่อใหม่แก่ลูกค้าเดิม หรือลูกค้าใหม่ และไม่ใช่ลูกหนี้ที่โอนหนี้ (Refinance)
รัฐบาลไทย-ข่าวทำเนียบรัฐบาล-PM emphasizes the need to strictly comply with Covid Free Setting and Universal Prevention following MOPH’s forecast on continuous increase of new COVID-19 infected cases
วันศุกร์ที่ 11 กุมภาพันธ์ 2565
PM emphasizes the need to strictly comply with Covid Free Setting and Universal Prevention following MOPH’s forecast on continuous increase of new COVID-19 infected cases
PM emphasizes the need to strictly comply with Covid Free Setting and Universal Prevention following MOPH’s forecast on continuous increase of new COVID-19 infected cases
February 10, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has stressed the importance for the public, Government and business sector to strictly comply with theCovid Free Setting and Universal Prevention, as well as other COVID-19 preventive measures, following Ministry of Public Health’s forecast that COVID-19 infected cases will continue to increase by the end of this month. Food and drink should not be provided in all modes of public transport, and the ATK test be a requirement for traveling.
On February 11, 2022, a total of 15,242 new confirmed cases is reported, among which 14,885 were found domestically, and 182 from overseas traveling. The total of 23 deaths and 8,955 recoveries were reported with 111,393 active cases. From January 1, 2022, cumulative number of cases are 337,680, and cumulative number of recoveries, 258,841. Cumulative number of vaccinations across the country from February 28, 2021 to February 10, 2022 is 119,011,647 doses (1stshot: 52,657,317 persons, 2ndshot: 49,107,345 persons, and 3rdshot 17,246,985 persons.
รัฐบาลไทย-ข่าวทำเนียบรัฐบาล-เตรียมพื้นที่เรือนจำทั่วประเทศ ปลูกสมุนไพร เช่น ฟ้าทะลายโจร
วันจันทร์ที่ 19 กรกฎาคม 2564
เตรียมพื้นที่เรือนจําทั่วประเทศ ปลูกสมุนไพร เช่น ฟ้าทะลายโจร
....
ปัจจุบัน สมุนไพรไทยถูกนํามาใช้ร่วมรักษาโรคโควิด-19 ซึ่งสามารถบรรเทาอาการผู้ป่วยในกลุ่มที่มีอาการเล็กน้อยได้ เช่น ฟ้าทะลายโจร เป็นต้น
.
ดังนั้น เพื่อเป็นการขยายพื้นที่ปลูกสมุนไพร และส่งเสริมอาชีพผู้ปลูกสมุนไพรเพิ่มขึ้น รัฐบาลจึงเร่งปรับพื้นที่เรือนจําทั่วประเทศให้เป็นพื้นที่ปลูกสมุนไพร เนื่องจากเรือนจําแต่ละแห่งมีพื้นที่เหลือใช้ จึงควรนํามาใช้ให้เกิดประโยชน์สูงสุด และบางแห่งได้เตรียมหน้าดินสําหรับเพาะปลูกสมุนไพร โดยเฉพาะฟ้าทะลายโจร
.
โดยแนวทางดังกล่าว ช่วยส่งเสริมพัฒนาผู้ต้องขังให้มีความรู้ทักษะเรื่องสมุนไพร พร้อมนําไปต่อยอดเป็นอาชีพได้ภายหลังได้รับการปล่อยตัว และจะประสานกับหน่วยงานภาครัฐ - เอกชน เพื่อพิจารณาแผนรองรับด้านการตลาดระยะต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบท พัฒนาเส้นทางรองรับการขยายตัวทางเศรษฐกิจการค้า เชื่อมการขนส่งจากภาคตะวันออกเฉียงเหนือสู่ภาคตะวันออก
วันพุธที่ 3 พฤศจิกายน 2564
กรมทางหลวงชนบท พัฒนาเส้นทางรองรับการขยายตัวทางเศรษฐกิจการค้า เชื่อมการขนส่งจากภาคตะวันออกเฉียงเหนือสู่ภาคตะวันออก
กรมทางหลวงชนบท (ทช.) กระทรวงคมนาคม ก่อสร้างถนนทางหลวงชนบทสาย นย.3007 แยกทางหลวงแผ่นดินหมายเลข 305 - บ้านคลอง 33 อําเภอองครักษ์ จังหวัดนครนายก เชื่อมโยงเส้นทางการขนส่งสินค้าและพัสดุภัณฑ์จากภาคตะวันออกเฉียงเหนือไปสู่ภาคตะวันออก
กรมทางหลวงชนบท (ทช.) กระทรวงคมนาคม ก่อสร้างถนนทางหลวงชนบทสาย นย.3007 แยกทางหลวงแผ่นดินหมายเลข 305 - บ้านคลอง 33 อําเภอองครักษ์ จังหวัดนครนายก เชื่อมโยงเส้นทางการขนส่งสินค้าและพัสดุภัณฑ์จากภาคตะวันออกเฉียงเหนือไปสู่ภาคตะวันออก รองรับการขยายตัวทางเศรษฐกิจการค้า ยกระดับคุณภาพชีวิตของประชาชนในพื้นที่จังหวัดนครนายก ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมท่าอากาศยาน รักษาราชการแทนอธิบดีกรมทางหลวงชนบท เปิดเผยว่า ทช. มีแผนในการพัฒนาระบบโลจิสติกส์บนเส้นทางในโครงข่ายทางหลวงชนบททั่วทุกภูมิภาค เพื่อสนับสนุนการพัฒนาระบบบริหารจัดการขนส่งสินค้าให้มีความสะดวกรวดเร็ว ลดต้นทุนด้านเวลา รองรับการขยายตัวทางเศรษฐกิจในอนาคต ดังนั้น ทช. จึงดําเนินโครงการก่อสร้างถนนทางหลวงชนบทสาย นย.3007 จังหวัดนครนายก เพื่อเชื่อมโยงเส้นทางการขนส่งจากแหล่งผลิตสินค้าภาคตะวันออกเฉียงเหนือไปสู่ตลาด และผู้บริโภค ซึ่งตลอดเส้นทางที่โครงการตัดผ่านจะช่วยเพิ่มโอกาสทางเศรษฐกิจการค้าและการท่องเที่ยว สร้างงานสร้างรายได้ให้กับประชาชนในพื้นที่จังหวัดนครนายกและจังหวัดใกล้เคียง อีกทั้งเป็นการสร้างทางเลือกเพิ่มเติมในการเดินทาง แก้ไขปัญหาการจราจรที่มีแนวโน้มเพิ่มสูงขึ้น โดยการก่อสร้างเส้นทางดังกล่าวมีจุดเริ่มต้นโครงการบริเวณ กม. ที่ 0+000 แยกถนนทางหลวงแผ่นดินหมายเลข 305 (รังสิต - นครนายก บริเวณ กม. ที่ 47+300) และสิ้นสุดโครงการบริเวณ กม. ที่ 18+368 ซึ่งบรรจบกับถนนทางหลวงชนบทสาย นย.2005 แยกทางหลวงแผ่นดินหมายเลข 33 (สระบุรี - นครนายก) รวมระยะทางตลอดโครงการ 18.368 กิโลเมตร และสามารถเชื่อมต่อไปยังถนนทางหลวงชนบทสาย นย.3001 (องครักษ์ - บางน้ําเปรี้ยว) ซึ่งเป็นเส้นทางสนับสนุนการขนส่งสินค้าเข้าสู่กรุงเทพมหานครและปริมณฑล จังหวัดฉะเชิงเทรา ท่าอากาศยานสุวรรณภูมิ และท่าเรือแหลมฉบัง
สําหรับการก่อสร้างถนนทางหลวงชนบทสาย นย.3007 แยกทางหลวงแผ่นดินหมายเลข 305 - บ้านคลอง 33 อําเภอองครักษ์ จังหวัดนครนายก เป็นการก่อสร้างผิวจราจรแบบแอสฟัลท์ติกคอนกรีตโดยขยายช่องจราจรเพิ่มจากถนนเดิม 2 ช่องจราจร เป็น 4 ช่องจราจร ผิวจราจรกว้างช่องละ 3.50 เมตร ไหล่ทางกว้างข้างละ 2.50 เมตร และก่อสร้างสะพานคอนกรีตเสริมเหล็กข้ามทางรถไฟและคลองชลประทาน รวมทั้งหมด 9 แห่ง พร้อมติดตั้งไฟฟ้าแสงสว่าง สัญญาณไฟจราจร ป้ายเตือน และอุปกรณ์อํานวยความปลอดภัยตลอดเส้นทาง โดยใช้งบประมาณ 716.350 ล้านบาท ซึ่งปัจจุบันอยู่ในระหว่างดําเนินงานก่อสร้างผิวทางจราจรและงานก่อสร้างสะพาน มีความคืบหน้าไปแล้วกว่าร้อยละ 21 และคาดว่าจะดําเนินการก่อสร้างแล้วเสร็จสมบูรณ์ในช่วงกลางปี 2566
รัฐบาลไทย-ข่าวทำเนียบรัฐบาล-“อนุทิน” เผยต่อสัญญาทำ รพ.บุษราคัมถึง ต.ค.นี้ เตรียมเปิดเพิ่มอีก 2 พันเตียง
วันอังคารที่ 29 มิถุนายน 2564
“อนุทิน” เผยต่อสัญญาทํา รพ.บุษราคัมถึง ต.ค.นี้ เตรียมเปิดเพิ่มอีก 2 พันเตียง
รองนายกรัฐมนตรีและรัฐมนตรีว่าการกระทรวงสาธารณสุข เผยข่าวดีต่อสัญญา รพ.บุษราคัมจนถึงสิ้น ต.ค.นี้ เตรียมเปิดเพิ่มอีก 2 พันเตียงรองรับผู้ป่วยโควิดสีเหลือง เผยกลุ่มร้านอาหารและหาบเร่ กทม.ขอรับการจัดสรรวัคซีนเป็นเครือข่าย คาดมีประมาณ 2 แสนคน
รองนายกรัฐมนตรีและรัฐมนตรีว่าการกระทรวงสาธารณสุข เผยข่าวดีต่อสัญญา รพ.บุษราคัมจนถึงสิ้น ต.ค.นี้เตรียมเปิดเพิ่มอีก 2 พันเตียงรองรับผู้ป่วยโควิดสีเหลือง เผยกลุ่มร้านอาหารและหาบเร่ กทม.ขอรับการจัดสรรวัคซีนเป็นเครือข่าย คาดมีประมาณ 2 แสนคน มอบกรมควบคุมโรคพิจารณา ยันไม่กระทบการฉีดวัคซีนผู้สูงอายุและ 7 โรคเรื้อรัง
วันนี้ (29 มิถุนายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์โอภาส การย์กวินพงศ์ อธิบดีกรมควบคุมโรค และนายแพทย์สุวรรณชัยวัฒนายิ่งเจริญชัย อธิบดีกรมอนามัย ประชุมร่วมกับตัวแทนกลุ่มผู้ประกอบการร้านอาหารรายย่อยและหาบเร่แผงลอยในพื้นที่ กทม. ซึ่งเข้าพบเพื่อขอรับการจัดสรรวัคซีนโควิด 19
นายอนุทินกล่าวว่า ผู้ประกอบการร้านอาหารรายย่อยและหาบเร่แผงลอยถือว่าเป็นกลุ่มเสี่ยงที่มีการสัมผัสใกล้ชิดกับประชาชน ทราบว่าส่วนหนึ่งไม่อยู่ในระบบประกันสังคมและอยู่นอกกลุ่มการลงทะเบียนผ่านหมอพร้อมและไทยร่วมใจ จึงมาหารือเพื่อขอให้กระทรวงสาธารณสุขจัดสรรวัคซีนโควิด 19 ได้เสนอให้รวบรวมรายชื่อมาเป็นกลุ่มภาคีเครือข่าย เพื่อให้กรมควบคุมโรคพิจารณาจัดสรรวัคซีนเป็นลักษณะกลุ่มก้อนเช่นเดียวกับผู้ประกอบการขนส่งสาธารณะ แท็กซี่ และวินมอเตอร์ไซค์ จะได้มีความปลอดภัยทั้งผู้ประกอบการและลูกค้า คาดว่ามีประมาณ 2 แสนคน โดยอาจจัดให้มาฉีดวัคซีนที่สถานีกลางบางซื่อ โดยกรมควบคุมโรคจะหารือกับ กทม.และประกันสังคมว่ามีการฉีดวัคซีนในกลุ่มนี้แล้ว เพื่อบริหารจัดการยอดวัคซีนให้ชัดเจน โดยยืนยันว่าไม่กระทบกับการฉีดวัคซีนในกลุ่มผู้สูงอายุและ 7 กลุ่มโรคเรื้อรัง เนื่องจากเป็นกลุ่มที่จะฉีดให้ครบภายใน 1-2 เดือนนี้ตามนโยบายของ ศบค.และข้อสั่งการของนายกรัฐมนตรี แล้วจึงฉีดวัคซีนในกลุ่มอื่นต่อไป
นายอนุทินกล่าวต่อว่า สําหรับการหารือกับทางเมืองทองธานี เพื่อต่อสัญญาทําโรงพยาบาลบุษราคัมทางผู้บริหารของเมืองทองธานีได้ให้ความร่วมมืออย่างดี โดยระบุว่าตราบใดที่ยังจัดแสดงสินค้าและจัดกิจกรรมต่างๆ ไม่ได้ ก็จะให้กระทรวงสาธารณสุขใช้สถานที่ ซึ่งเบื้องต้นทางกระทรวงสาธารณสุขขอต่อสัญญาใช้ถึงสิ้นเดือนตุลาคมนี้ โดยคาดว่าระยะเวลา 4 เดือนจากนี้จะช่วยแบ่งเบาภาระการขาดแคลนเตียงใน กทม.ได้ ทําให้ขยายเตียงในฮอลล์กลางเพิ่มขึ้นอีก 2 พันเตียง รวมมีเตียงรองรับผู้ป่วยอาการสีเหลืองประมาณ 4 พันเตียง โดยผู้ผลิตเตรียมพร้อมสนับสนุนเตียงเพิ่มเติม
ด้าน นายแพทย์โอภาส การย์กวินพงศ์ อธิบดีกรมควบคุมโรค กล่าวว่า เดือนกรกฎาคมนี้มีผู้สูงอายุและ7 กลุ่มโรคเรื้อรังจองฉีดวัคซีนผ่านหมอพร้อมประมาณ 4 ล้านคน ส่วนวัคซีนคาดว่าจะมีประมาณ 10 ล้านโดสจึงถือว่าเพียงพอในการฉีดให้ครบ และจะเลื่อนผู้สูงอายุและ 7 โรคเรื้อรังที่มีคิวฉีดเดือนสิงหาคมให้รับการฉีดเร็วขึ้นด้วย รวมถึงจะฉีดเพื่อควบคุมการระบาด เช่น พื้นที่ กทม.และปริมณฑล บุคลากรป้องกันควบคุมโรคด่านหน้าที่ยังตกหล่น เช่น ทหารที่ต้องไปควบคุมแคมป์คนงานที่ยังไม่ได้รับวัคซีน และฉีดกลุ่มเป้าหมายเฉพาะอื่นๆ เป็นต้น
********************************* 29 มิถุนายน 2564
รัฐบาลไทย-ข่าวทำเนียบรัฐบาล-ครม. ไฟเขียว! ร่างแผนปฏิบัติการพัฒนาการเกษตรในพื้นที่ EEC ปี 66 - 70 เร่งต่อยอด 5 คลัสเตอร์หลัก
วันจันทร์ที่ 15 สิงหาคม 2565
ครม. ไฟเขียว! ร่างแผนปฏิบัติการพัฒนาการเกษตรในพื้นที่ EEC ปี 66 - 70 เร่งต่อยอด 5 คลัสเตอร์หลัก
.....
ที่ประชุม ครม. (9 ส.ค. 65) เห็นชอบร่างแผนปฏิบัติการด้านการพัฒนาการเกษตรในเขตพัฒนาพิเศษภาคตะวันออก พ.ศ. 2566 - 2570 เพื่อปรับโครงสร้างการเกษตรในพื้นที่ให้เชื่อมโยงกับภาคเศรษฐกิจอื่น ๆ และเป็นต้นแบบการพัฒนาภาคการเกษตรด้วยเทคโนโลยีที่ตอบสนองความต้องการของตลาด กระจายรายได้สู่เกษตรกร ประกอบด้วย 101 โครงการ กรอบวงเงินรวม 2,845.55 ล้านบาท ตั้งเป้าพัฒนาการเกษตร 3 ประเภท คือ
.
1.เป้าหมายรวม เช่น ยกระดับรายได้เกษตรกรภายในปี 2580 และมูลค่าผลิตภัณฑ์มวลรวมในสาขาเกษตรเพิ่มขึ้น
2.เป้าหมายระดับจังหวัด เช่น จ.ฉะเชิงเทรา เป็นแหล่งเพาะเลี้ยงสัตว์น้ําเชิงอุตสาหกรรม/ จ.ชลบุรี เป็นแหล่งพืชพลังงาน/ จ.ระยอง เป็นแหล่งรวบรวมผลไม้และอาหารทะเลสด
3.เป้าหมายคลัสเตอร์ที่มีศักยภาพและดําเนินการได้ทันที จํานวน 5 คลัสเตอร์ ได้แก่ ผลไม้ ประมงเพาะเลี้ยง พืชสําหรับอุตสาหกรรมชีวภาพ พืชสมุนไพร และเกษตรมูลค่าสูง
.
พร้อมขับเคลื่อนด้วย 3 ยุทธศาสตร์สําคัญ :
-ยกระดับผลิตภาพการผลิตด้วยเทคโนโลยีการเกษตรและเทคโนโลยีชีวภาพ จํานวน 34 โครงการ
-ยกระดับผลิตภัณฑ์ให้มีมูลค่าเพิ่มด้วยนวัตกรรมและการตลาด จํานวน 24 โครงการ
-พัฒนาทรัพยากรมนุษย์ภาคเกษตรและสร้างบรรยากาศเข้าสู่ธุรกิจการเกษตรสมัยใหม่ จํานวน 43 โครงการ
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ศบค. เน้นย้ำการมีภูมิคุ้มกันจากวัคซีนดีกว่าการปล่อยให้มีภูมิคุ้มกันจากการติดเชื้อจากสายพันธุ์โอมิครอน
วันพุธที่ 5 มกราคม 2565
ศบค. เน้นย้ําการมีภูมิคุ้มกันจากวัคซีนดีกว่าการปล่อยให้มีภูมิคุ้มกันจากการติดเชื้อจากสายพันธุ์โอมิครอน
ศบค. เน้นย้ําการมีภูมิคุ้มกันจากวัคซีนดีกว่าการปล่อยให้มีภูมิคุ้มกันจากการติดเชื้อจากสายพันธุ์โอมิครอน
วันนี้ (5 มกราคม 2565) เวลา 12.40 น. ณ ทําเนียบรัฐบาล พญ.สุมนี วัชรสินธุ์ ผู้อํานวยการสํานักสื่อสารความเสี่ยงและพัฒนาพฤติกรรมสุขภาพ กรมควบคุมโรค ในฐานะผู้ช่วยรองโฆษก ศบค. ได้ตอบคําถามสื่อมวลชนในการแถลงข่าวศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ต่อกรณีมีประเด็นที่ถกเถียงกันในสื่อสังคมออนไลน์ว่า โรคโควิด-19 สายพันธุ์โอมิครอน ซึ่งแพร่กระจายได้ง่าย ติดได้ง่าย แต่อาการไม่รุนแรง หากจะให้มีการปล่อยมีการติดเชื้อตามธรรมชาติเพื่อเป็นภูมิคุ้มกันตามธรรมชาติ จะดีกว่าหรือไม่ เมื่อเทียบกับการเกิดภูมิคุ้มกันจากการได้รับวัคซีน
ผู้ช่วยรองโฆษก ศบค. กล่าวว่า การมีภูมิคุ้มกันจากวัคซีนดีกว่าการปล่อยให้มีภูมิคุ้มกันจากการติดเชื้อด้วยเหตุผล 4 ประการ คือ
1) หากเกิดการให้มีการแพร่ระบาดเชื้อไปในวงกว้าง ซึ่งการติดเชื้อสายพันธุ์โอมิครอนมีการระบาดอย่างรวดเร็ว การเพิ่มขึ้นของจํานวนผู้ติดเชื้ออย่างรวดเร็วในเวลาอันสั้น จะทําให้ระบบสาธารณสุขในประเทศนั้นๆ อาจรองรับไม่ทัน
2) แม้ว่าตอนนี้คนไทยได้รับวัคซีนครบ 2 เข็มไปแล้ว 60 กว่าเปอร์เซ็นต์ แต่ว่ายังมีคนจํานวนหนึ่งซึ่งก็หลายล้านคนยังไม่ได้รับวัคซีน ซึ่งกลุ่มนี้จะเป็นกลุ่มเสี่ยงที่ถ้าเกิดได้รับเชื้อ อาจทําให้มีอาการหนัก และมีอัตราการเสียชีวิตสูง
3) สายพันธุ์โอมิครอนเป็นสายพันธุ์กลายพันธุ์ใหม่ จึงไม่รู้ว่าหลังจากติดเชื้อไปแล้ว แม้ว่าไม่เสียชีวิตแต่ในระยะยาวอาจเกิดสภาวะที่เรียกว่า Long Covid ซึ่งมีอาการระบบทางเดินหายใจ หรือระบบไหลเวียนเลือดที่ผิดปกติไปจากเดิม ส่งผลต่อความแข็งแรงของสุขภาพในระยะยาวหลังการได้รับเชื้อ
4) หากปล่อยให้มีการแพร่ระบาดไปเป็นวงกว้างหรือจํานวนมาก ก็เหมือนกับเราไปส่งเสริมให้เชื้อโรคมีความสามารถในการกลายพันธุ์ได้มากขึ้น และเชื้อโรคอาจจะมีความซับซ้อน มากขึ้น
ดังนั้น ตอนนี้จึงตอบได้ว่า การได้รับวัคซีนเพื่อเพิ่มภูมิคุ้มกันมีความปลอดภัยกับกับประชาชนคนไทยมากกว่าปล่อยให้มีการติดเชื้อและเพิ่มภูมิตามธรรมชาติ
ในช่วงท้าย ผู้ช่วยรองโฆษก ศบค. กล่าวว่า การประเมินสถานการณ์หลังจากการชะลอรับนักท่องเที่ยวแบบ Test and Go ตั้งแต่วันที่ 4 มกราคม 2565 ที่ประชุม ศบค.ชุดเล็กในวันนี้ (5 ม.ค. 2565) ได้หารือ เพื่อที่จะเตรียมข้อมูลเกี่ยวกับสถานการณ์ในช่วงปีใหม่ 2565 ที่ผ่านมา นําเสนอให้กับที่ประชุม ศบค.ชุดใหญ่ ในวันที่ 7 ม.ค. 2565 วาระที่สําคัญ อาทิ 1.การปรับพื้นที่สีตามสถานการณ์ เกี่ยวกับการจํากัดจํานวนคน การรวมกลุ่มทํากิจกรรม การอนุญาตดื่มสุราในร้านอาหาร 2. การปรับมาตรการควบคุมโรค ซึ่งเกี่ยวข้องโดยตรงกับการจะอนุญาตให้เปิดสถานบันเทิง ผับ บาร์ และคาราโอเกะหรือไม่ 3. การปรับมาตรการสําหรับผู้ที่เดินทางเข้ามาด้วยแบบ Test and Go และการจัดการกับโอมิครอน ทั้งนี้ ขอให้เจ้าของประกอบการและสถานประกอบการติดตามอย่างใกล้ชิด เพื่อการดําเนินตามมาตรการอย่างถูกต้องและความปลอดภัยของทุกภาคส่วน
รัฐบาลไทย-ข่าวทำเนียบรัฐบาล-พักชำระหนี้เงินต้นแก่สมาชิกกองทุนหมู่บ้านและชุมชนเมือง
วันอังคารที่ 9 พฤศจิกายน 2564
พักชําระหนี้เงินต้นแก่สมาชิกกองทุนหมู่บ้านและชุมชนเมือง
วันจันทร์ที่ 8 พฤศจิกายน 2564
พักชําระหนี้เงินต้นแก่สมาชิกกองทุนหมู่บ้านและชุมชนเมือง
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลพักชําระหนี้เงินต้นให้แก่สมาชิกกองทุนหมู่บ้านและชุมชนเมืองที่ได้รับผลกระทบจากโรคโควิด-19 และสมัครใจเข้าร่วมโครงการพักชําระหนี้เป็นเวลาไม่เกิน 1 ปี ซึ่งคณะกรรมการกองทุนหมู่บ้านและชุมชนเมืองจะพิจารณาจากประวัติการชําระหนี้ การประกอบอาชีพ รายได้ครัวเรือน และความสามารถในการชําระหนี้คืน โดยเมื่อเข้าร่วมโครงการแล้วจะต้องจัดทําแผนการออมเงินและแผนในการฟื้นฟูศักยภาพการประกอบอาชีพเสริมด้วย ทั้งนี้ ปัจจุบันกองทุนหมู่บ้านและชุมชนเมืองมีกว่า 79,000 แห่งทั่วประเทศ รวมสมาชิกราว 14 ล้านคน เป็นแหล่งเงินทุนหมุนเวียนสําหรับการลงทุน พัฒนาอาชีพ สร้างรายได้ ตลอดจนบรรเทาเหตุฉุกเฉินและจําเป็นเร่งด่วน เพื่อลดความเสี่ยงในการพึ่งพาเงินกู้นอกระบบ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รฟม. ชี้แจงข้อเท็จจริง เรื่อง การประกวดราคาโครงการรถไฟฟ้าสายสีม่วง
วันเสาร์ที่ 24 กรกฎาคม 2564
รฟม. ชี้แจงข้อเท็จจริง เรื่อง การประกวดราคาโครงการรถไฟฟ้าสายสีม่วง
ช่วงเตาปูน-ราษฎร์บูรณะ (วงแหวนกาญจนาภิเษก)
ตามที่สื่อมวลชนได้มีการนําเสนอข่าวโครงการรถไฟฟ้าสายสีม่วง ช่วงเตาปูน – ราษฎร์บูรณะ (วงแหวนกาญจนาภิเษก) ในประเด็นเงื่อนไขการประกวดราคาโครงการฯ นั้น
การรถไฟฟ้าขนส่งมวลชนแห่งประเทศไทย (รฟม.) ขอเรียนชี้แจงข้อเท็จจริงเกี่ยวกับการประกวดราคาของโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาพิเศษ) และการกําหนดเกณฑ์การพิจารณาข้อเสนอของผู้เข้าร่วมประกวดราคา ดังนี้
โครงการรถไฟฟ้าสายสีม่วง ช่วงเตาปูน-ราษฎร์บูรณะ (วงแหวนกาญจนาภิเษก) เป็นโครงการลงทุนขนาดใหญ่ที่มีวงเงินในการจัดจ้างมูลค่าสูงและมีผลกระทบโดยตรงต่อประโยชน์สาธารณะ ดังนั้น เพื่อให้การดําเนินงานโครงการเป็นไปด้วยความรอบคอบ โปร่งใสและตรวจสอบได้ รฟม.จึงได้แจ้งความประสงค์เสนอโครงการรถไฟฟ้าสายสีม่วงฯ เข้าร่วมการดําเนินงานภายใต้ข้อตกลงคุณธรรม (Integrity Pact) ตั้งแต่ปีงบประมาณ พ.ศ. 2561 และได้มีการลงนามข้อตกลงคุณธรรม ระหว่าง รฟม. และผู้สังเกตการณ์จากองค์กรต่อต้านคอร์รัปชั่น (ประเทศไทย) ตั้งแต่วันที่ 18 มิถุนายน 2561
เนื่องจาก โครงการรถไฟฟ้าสายสีม่วงฯ เป็นโครงการก่อสร้างขนาดใหญ่ที่มีความซับซ้อนและต้องใช้เทคโนโลยีขั้นสูงในการก่อสร้าง ประกอบกับสภาพพื้นที่เส้นทางโครงการฯ ที่ผ่านเขตชุมชนหนาแน่น พื้นที่ที่มีความอ่อนไหวสูง รวมถึงพื้นที่เกาะกรุงรัตนโกสินทร์ เป็นต้น จึงมีความจําเป็นที่ต้องได้ผู้รับจ้างที่มีประสบการณ์และมีสมรรถนะสูงเพียงพอสําหรับการก่อสร้าง เพื่อให้สามารถดําเนินงานก่อสร้างให้สําเร็จลุล่วงเป็นไปตามแผนงานได้อย่างมีคุณภาพและความปลอดภัยสูงสุด รวมทั้งสามารถลดผลกระทบด้านการจราจรและด้านสิ่งแวดล้อมในระหว่างการก่อสร้างให้ได้มากที่สุด และส่งผลกระทบต่อประชาชนน้อยที่สุด ซึ่งจะเป็นประโยชน์สูงสุดต่อภาครัฐและประชาชนผู้ใช้บริการ
ในการดําเนินการคัดเลือกผู้รับจ้างก่อสร้างงานโยธา รฟม. ได้ใช้รูปแบบการประกวดราคานานาชาติ (International Competition Bidding: ICB) โดยกําหนดเกณฑ์การพิจารณาคัดเลือกข้อเสนอของผู้เข้าร่วมประกวดราคา และใช้เกณฑ์ด้านราคาประกอบเกณฑ์เทคนิค ซึ่งเป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มาตรา 65 และระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 83 (2) ประกอบกับแนวทางการปฏิบัติในการจัดทําร่างขอบเขตของงาน กรณีหน่วยงานของรัฐกําหนดเกณฑ์การพิจารณาโดยใช้เกณฑ์ราคาประกอบเกณฑ์อื่น ตามหนังสือของคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ด่วนที่สุด ที่ กค(กวจ)0405.2/ว198 ลงวันที่ 8 เมษายน 2564 เพื่อให้ได้ผู้รับจ้างที่มีศักยภาพสูงและเหมาะสมที่จะสามารถดําเนินงานโครงการได้สําเร็จตามแผนงานและมีคุณภาพภายใต้กรอบงบประมาณที่กําหนดไว้ นอกจากนี้ รฟม. ได้นําร่างประกาศประกวดราคาและร่างเอกสารประกวดราคาทั้งหมดเผยแพร่ในระบบการจัดซื้อจัดจ้างภาครัฐ (eGP) กรมบัญชีกลาง และเว็บไซต์ของ รฟม. เพื่อรับฟังความคิดเห็นจากบุคคลทั่วไปและผู้ประกอบการตามขั้นตอนที่กฎหมายกําหนดไว้ทุกประการแล้ว
สําหรับโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) เป็นโครงการรถไฟฟ้าที่เชื่อมโยงการเดินทางระหว่างนนทบุรี กับกรุงเทพมหานครฝั่งพระนครและฝั่งธนบุรี รวมถึงสมุทรปราการ เข้าด้วยกัน มีระยะทางรวมทั้งสิ้น 23.6 กิโลเมตร เป็นโครงสร้างทางวิ่งใต้ดิน 13.6 กิโลเมตร 10 สถานี และโครงสร้างทางวิ่งยกระดับ 10 กิโลเมตร 7 สถานี โดยมีแผนจะเริ่มดําเนินงานก่อสร้างในปี 2565 และเปิดให้บริการในปี 2570
รัฐบาลไทย-ข่าวทำเนียบรัฐบาล-โฆษกรัฐบาลสวนฝ่ายค้านโวมีข้อมูลเด็ดใช้ซักฟอกชนิดที่นายกฯ คาดไม่ถึง เชื่อแค่พูดเพื่อเป็นสีสัน
วันอาทิตย์ที่ 19 มิถุนายน 2565
โฆษกรัฐบาลสวนฝ่ายค้านโวมีข้อมูลเด็ดใช้ซักฟอกชนิดที่นายกฯ คาดไม่ถึง เชื่อแค่พูดเพื่อเป็นสีสัน
โฆษกรัฐบาลสวนฝ่ายค้านโวมีข้อมูลเด็ดใช้ซักฟอกชนิดที่นายกฯ คาดไม่ถึง เชื่อแค่พูดเพื่อเป็นสีสัน หวังกวาดคะแนนเลือกตั้งซ่อมให้ผู้สมัครตัวเอง อัดเพื่อไทย ปิดหูปิดตาตัวเองมา 8 ปีถึงไม่เห็นผลงานรัฐบาล ย้อนดึงแกนนําเสื้อแดงร่วมพรรคอีกรอบ ทําเพื่อประชาชน
วันนี้ 19 มิ.ย. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ พล.ต.อ.เสรีพิศุทธ์ เตมียเวส หัวหน้าพรรคเสรีรวมไทยระบุว่า ขอให้ชาวบ้านจับตาการอภิปรายไม่ไว้วางใจครั้งนี้ให้ดี เพราะจะมีการเปิดเผยข้อมูลที่ พล.อ.ประยุทธ์ จันทร์โอชา นายกฯ และรมว.กลาโหม เองก็คาดไม่ถึงว่าจะมีเรื่องแบบนี้อยู่ในยุคของท่านว่า เข้าใจได้ว่า พล.ต.อ.เสรีพิศุทธ์ลงพื้นที่ช่วยผู้สมัคร ส.ส.ของพรรคตัวเองหาเสียงเลือกตั้งซ่อม ส.ส.เขต 4 ลําปาง จึงพยายามคุยโวไว้ก่อนว่ามีข้อมูลอย่างนั้นอย่างนี้ เพื่อหวังจะให้ชาวลําปางเลือกผู้สมัครของพรรคตัวเอง หลังจากที่พ่ายแพ้ย่อยยับมาแล้วไม่รู้กี่สนาม อย่างไรก็ตาม หาก พล.ต.อ.เสรีพิศุทธ์มีข้อมูลเด็ดจริงก็ขอให้นํามาอภิปรายในสภาฯ หากพบว่ามีข้อเท็จจริงหรือหลักฐานที่เชื่อถือได้ รัฐบาลก็พร้อมนําไปตรวจสอบและขยายผลต่อไปอยู่แล้ว กลัวอย่างเดียวว่า พล.ต.อ.เสรีพิศุทธ์อย่าอภิปรายแต่เรื่องเดิมๆ ที่สภาฯ ไม่อนุญาต แต่ก็ยังจะดันทุรังพูดจนถูกปิดไมค์หรือเชิญออกจากห้องประชุมสภาฯ แล้วก็มาอ้างที่หลังว่าเสียดายข้อมูลเด็ดที่ไม่ได้อภิปราย ทั้งๆ ที่ทําตัวเองแท้ๆ เพราะจะถูกมองว่าไม่มีข้อมูลเด็ดจริงจึงต้องหาวิธีเอาตัวรอดได้
ส่วนกรณีที่พรรคเพื่อไทยระบุว่า ประชาชนทนไม่ไหวแล้วกับสถานการณ์และเศรษฐกิจในปัจจุบัน ตลอด 8 ปีที่ผ่านมาไม่ได้ทําดีอะไรให้กับประเทศ ประชาชนอยากให้ประเทศชาติไปข้างหน้านั้น นายธนกร กล่าวว่า พรรคเพื่อไทยควรย้อนดูตัวเองด้วยว่า ที่ประเทศไทยต้องเจอกับสถานการณ์และเศรษฐกิจอย่างทุกวันนี้ เพราะรัฐบาลไหนทุจริตคอรัปชั่นมโหฬารชนิดที่อดีตนายกฯ ต้องหนีออกนอกประเทศ อดีตรัฐมนตรีต้องติดคุกไม่รู้กี่คนต่อกี่คน หาก 8 ปีที่ผ่านมาท่านนายกฯ ไม่เข้ามาแก้ไขปัญหาเหล่านี้ วันนี้ประเทศคงจะแบ่งสีแบ่งฝ่ายกันอีกนาน ประเทศคงจะถูกการทุจริตกัดกร่อนพรุนยิ่งกว่าบ้านถูกปลวกแทะไปนานแล้ว หรือที่ผ่านมาพรรคเพื่อไทยมัวแต่สนใจว่าจะต้องช่วยใครคนใดคนหนึ่งให้ได้ ไม่ว่าจะด้วยวิธีไหนใช่หรือไม่ ถึงไม่เห็นว่าวันนี้หลายนโยบายของรัฐบาลถูกใจประชาชนจนประชาชนต่างเรียกร้องให้ออกนโยบายช่วยเหลือเพิ่มมาแล้วหลายต่อหลายครั้ง หรือว่าพรรคเพื่อไทยทําใจไม่ได้ที่เห็นว่าประชาชนเริ่มสนใจนโยบายของรัฐบาลมากขึ้น จึงกลัวว่าคะแนนนิยมของตัวเองจะตกลง อย่างไรก็ตาม อยากให้พรรคเพื่อไทยย้อนถามตัวเองก่อนว่า การเชิญชวนแกนนําคนเสื้อแดงกลับมาร่วมงานกับพรรคอย่างออกหน้าออกตาอีกครั้งนั้น เป็นการทําเพื่อช่วยแก้ปัญหาความเดือดร้อนของประชาชนจริงหรือไม่ หรือกําลังทําเพื่อใครหรือไม่ ทั้งนี้ อยากเตือนคนเสื้อแดงว่า ขอให้ย้อนดูอดีตนายกฯ ท่านหนึ่งเป็นตัวอย่างให้ดี ที่ท่านเชื่อคํากล่อมว่าจะได้กลับมาเป็นนายกฯ รอบที่ 2 แต่สุดท้ายก็ถูกหักหลังอย่างเจ็บปวด จนต้องเดินออกจากสภาฯ กลับบ้านอย่างเดียวดาย วันนี้ประเทศก้าวข้ามความขัดแย้งของคนในชาติมานานแล้ว อย่ากลับไปจุดเดิมอีกเลย
//////
รัฐบาลไทย-ข่าวทำเนียบรัฐบาล-รองปลัดกระทรวงดิจิทัล เผย มีนโยบายผ่อนปรน PDPA สำหรับเอสเอ็มอี-วิสาหกิจชุมชน
วันจันทร์ที่ 6 มิถุนายน 2565
รองปลัดกระทรวงดิจิทัล เผย มีนโยบายผ่อนปรน PDPA สําหรับเอสเอ็มอี-วิสาหกิจชุมชน
รองปลัดกระทรวงดิจิทัล เผย มีนโยบายผ่อนปรน PDPA สําหรับเอสเอ็มอี-วิสาหกิจชุมชน
นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคมในฐานะ เลขาธิการคณะกรรมการคุ้มครองข้อมูลส่วนบุคคลย้ําอีกครั้ง PDPA มีเจตนา ไม่สร้างภาระ เอสเอ็มอี และวิสาหกิจชุมชน แต่กลับช่วยส่งเสริมเศรษฐกิจดิจิทัล เตรียมคลอด กม.ลูกชุดแรก ให้ระยะผ่อนผัน 1 ปีบางหมวด
นายเวทางค์ กล่าวว่า พ.ร.บ.คุ้มครองช้อมูลส่วนบุคคล พ.ศ. 2562 (PDPA) ที่บังคับใช้ตั้งแต่วันที่ 1 มิ.ย.65 มีเจตจํานงชัดเจนในการให้ความคุ้มครองสิทธิเจ้าของข้อมูลส่วนบุคคล ขณะเดียวกัน เป็นเครื่องมือสําคัญในการแลกเปลี่ยนข้อมูลและสร้างความเชื่อมั่นในระบบเศรษฐกิจดิจิทัล
ดังนั้น ในส่วนของกฎหมายลูกที่จะทยอยประกาศออกมาชุดแรก จึงจะครอบคลุม (ร่าง) ประกาศเรื่องการยกเว้นในบางหมวดสําหรับกิจการขนาดเล็ก เพื่อบรรเทาข้อกังวลเรื่องภาระต้นทุนค่าใช้จ่ายในการปรับปรุงระบบ...... ที่คาดว่าจะมีผลในสัปดาห์นี้
สําหรับ (ร่าง) ประกาศชุดแรกที่ปิดรับฟังความคิดเห็นเรียบร้อยแล้ว และจะทยอยใช้เป็นกฎหมายลูก ได้แก่ ได้แก่ 1.(ร่าง) ประกาศคณะกรรมการคุ้มครองข้อมูลส่วนบุคคล เรื่อง การยกเว้นการบันทึกรายการของผู้ควบคุมข้อมูลส่วนบุคคลซึ่งเป็นกิจการขนาดเล็ก พ.ศ. .... 2.(ร่าง) ประกาศคณะกรรมการคุ้มครองข้อมูลส่วนบุคคล เรื่อง หลักเกณฑ์และวิธีการในการจัดทําและเก็บรักษาบันทึกรายการของกิจกรรมการประมวลผลข้อมูลส่วนบุคคลสําหรับผู้ประมวลผลข้อมูลส่วนบุคคล พ.ศ. .... และ 3.(ร่าง) ประกาศคณะกรรมการคุ้มครองข้อมูลส่วนบุคคล เรื่อง มาตรการรักษาความมั่นคงปลอดภัยของผู้ควบคุมข้อมูลส่วนบุคคล พ.ศ. ....
“ในร่างประกาศคณะกรรมการคุ้มครองข้อมูลส่วนบุคคล เรื่อง การยกเว้นการบันทึกรายการของผู้ควบคุมข้อมูลส่วนบุคคลซึ่งเป็นกิจการขนาดเล็ก ซึ่งคาดว่าจะช่วยคลายข้อกังวลและลดภาระให้กับภาคธุรกิจ โดยเฉพาะผู้ประกอบการขนาดเล็กและเอสเอ็มอี” นายเวทางค์ กล่าว
********************
รัฐบาลไทย-ข่าวทำเนียบรัฐบาล-Govt commits to take into consideration proposals of National Fisheries Association of Thailand
วันอาทิตย์ที่ 19 มิถุนายน 2565
Govt commits to take into consideration proposals of National Fisheries Association of Thailand
Govt commits to take into consideration proposals of National Fisheries Association of Thailand
Government Spokesperson Thanakorn Wangboonkongchana disclosed that on June 17, 2022, at 1330hrs, at the Purple Room, Thai Khu Fah Building, Government House, President of National Fisheries Association of Thailand (NFAT) Mongkol Sukcharoenkana led the NFAT delegation to pay a courtesy call on Prime Minister and Defense Minister Gen. Prayut Chan-o-cha to clarify the summary report of the Environmental Justice Foundation (EJF) submitted to the Thai Government, and discussed with the Prime Minister on the problems of Thai fisherfolks and the ways to address those problems. Attending the meeting were PM’s Secretary General Distat Hotrakitya, PM’s Advisor Gen. Natthapol Nakpanich, Deputy Government Spokesperson Ratchada Thanadirek, Permanent Secretary to the Prime Minister’s Office Teerapat Prayoonsit, Deputy Permanent Secretary to Ministry of Agriculture and Cooperatives, and Director-General of Fishery Department Chalermchai Suwannarak. Gist of the meeting is as follows:
NFAT representatives expressed appreciation toward the Prime Minister and the Government for their constant assistance and support provided to Thai fisherfolks, especially loan provision. They also called on the Government to address some issues of their concern, i.e., revision of the Fishery Act, B.E. 2558 and 2560 and related organic laws (Ministerial regulation on issuance of fishing permits, PM’s Office regulation on seafarer identity document, and Interior ministerial regulation on permission of stay for certain types of aliens as a special case), the problem related to import of aquatic animals, and acceleration of amnesty process for radio system in fishing vessels.
The Prime Minister affirmed that concerned agencies, be it, Ministry of Agriculture and the Fishery Department, would be assigned to take into consideration, prioritize, and properly implement proposals made by NFAT. The Government will also do its best to control oil prices in line with the current situation for the best interest of the country and people. He believes that the problem of oil and gasoline price hike would be resolved if the Russia-Ukraine situation becomes better.
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ บรรยายพิเศษ เรื่อง “PDPA และ กระทรวงยุติธรรม”
วันอังคารที่ 26 กรกฎาคม 2565
รองปลัดกระทรวงดิจิทัลฯ บรรยายพิเศษ เรื่อง “PDPA และ กระทรวงยุติธรรม”
รองปลัดกระทรวงดิจิทัลฯ บรรยายพิเศษ เรื่อง “PDPA และ กระทรวงยุติธรรม”
เมื่อวันที่ 26 กรกฎาคม 2565 ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ทําหน้าที่ เลขาธิการคณะกรรมการคุ้มครองข้อมูลส่วนบุคคล และ อจ. ไพบูลย์ อมรภิญโญเกียรติ ที่ปรึกษา เลขาธิการฯ บรรยายพิเศษ " PDPA และ กระทรวงยุติธรรม" เพื่อเสริมสร้างความรู้ความเข้าใจเกี่ยวกับสาระสําคัญของ พ.ร.บ. คุ้มครองข้อมูลส่วนบุคคลฯ (PDPA) รวมทั้งแนวทางปฏิบัติเพื่อให้เป็นไปตามข้อกําหนดในกฎหมาย และผลกระทบที่มีต่อ บุคลากรกระทรวงยุติธรรม มีเนื้อหา ประกอบด้วย หลักการของ พ.ร.บ.ข้อมูลส่วนบุคคลฯ ขอบเขตการบังคับใช้ ผลกระทบ ตลอดจน แนวทางการดําเนินงานให้สอดคล้องกับกฎหมายและกรณีศึกษา นอกจากนี้ได้มีการ แลกเปลี่ยนความเห็นและตอบคําถามที่เกี่ยวข้อง
***********************
รัฐบาลไทย-ข่าวทำเนียบรัฐบาล-มาตรการสนับสนุนสตรีเป็นพลังสำคัญทางเศรษฐกิจ
วันศุกร์ที่ 14 มกราคม 2565
มาตรการสนับสนุนสตรีเป็นพลังสําคัญทางเศรษฐกิจ
วันศุกร์ที่ 14 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลให้ความสําคัญกับคุณภาพชีวิตของแม่และเด็กโดยเห็นชอบในหลักการร่างมาตรการสนับสนุนให้สตรีเป็นพลังสําคัญทางเศรษฐกิจ ซึ่งประกอบด้วย ขยายบริการศูนย์พัฒนาเด็กเล็กหรือสถานรับเลี้ยงเด็กให้รับตั้งแต่แรกเกิด – 3 ปี และขยายเวลาเปิด-ปิดให้สอดคล้องกับวิถีชีวิตคนทํางานตามบริบทของพื้นที่ ส่งเสริมการลาของสามีเพื่อช่วยภรรยาดูแลบุตรหลังคลอดโดยลาได้ 15 วันทําการ ไม่ติดต่อกัน ขยายวันลาคลอดของแม่โดยได้รับค่าจ้าง จาก 90 วัน เป็น 98 วัน เมื่อครบกําหนดแล้ว สามารถลาเพิ่มได้อีกสูงสุด 90 วันโดยรับเงินเดือนร้อยละ 50 รวมวันลาคลอดทั้งสิ้น 188 วัน หรือประมาณ 6 เดือน ซึ่งสอดคล้องกับแนวทางองค์การอนามัยโลกที่ส่งเสริมให้เลี้ยงลูกด้วยนมแม่เพียงอย่างเดียวในช่วง 6 เดือนแรกหลังคลอด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ศบค. ผ่อนคลายมาตรการเพิ่มเติมในพื้นที่สีแดงเข้ม เริ่ม 1 ต.ค. 64
วันจันทร์ที่ 27 กันยายน 2564
ศบค. ผ่อนคลายมาตรการเพิ่มเติมในพื้นที่สีแดงเข้ม เริ่ม 1 ต.ค. 64
....
ที่ประชุม ศบค. วันนี้ (27 ก.ย.) มีมติผ่อนคลายมาตรการป้องกันและควบคุมโรคโควิด-19 เพิ่มเติม สําหรับพื้นที่ควบคุมสูงสุดและเข้มงวด 29 จังหวัด ตั้งแต่วันที่ 1 ต.ค. 64 เป็นต้นไป ดังนี้
.
✅ลดเวลาห้ามออกนอกเคหสถาน (เคอร์ฟิว) เป็น 22.00 – 04.00 น. (อย่างน้อย 15 วัน)
✅โรงภาพยนตร์, การเล่นดนตรีในร้านอาหาร, ศูนย์พัฒนาเด็กเล็ก, ห้องสมุด, พิพิธภัณฑ์, ศูนย์การเรียนรู้, ร้านทําเล็บ – สัก, สปา, กีฬาในร่ม เปิดดําเนินการได้
✅ศูนย์การค้า เปิดได้ถึง 21.00 น. (ยกเว้น เครื่องเล่น ร้านเกม สวนสนุก ห้องประชุม/จัดเลี้ยง)
✅ร้านอาหาร/ร้านสะดวกซื้อ/ตลาด เปิดได้ถึง 21.00 น.
✅ร้านเสริมสวย สถานเสริมความงาม เปิดได้ถึง 21.00 น. (ยกเว้นบริการอบไอน้ํา)
✅สถานที่เล่นกีฬา เปิดได้ถึง 21.00 น. (ในร่มห้ามมีผู้ชม/กลางแจ้งมีผู้ชมได้ไม่เกิน 25%)
.
โดยผู้ประกอบการจะต้องมีการตรวจสอบและปรับปรุงระบบหมุนเวียนอากาศ รวมทั้งจัดสถานที่ให้เป็นไปตามมาตรการ COVID Free Setting ก่อนเปิดทําการ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สปสช. เผย รพ.เอกชนกว่า 100 แห่ง พร้อมดูแลผู้ป่วยโควิด-19 กลุ่มสีเขียว เพิ่มความสะดวกและเข้าถึงบริการ ลดความแออัดใน รพ.รัฐ
วันอาทิตย์ที่ 24 เมษายน 2565
สปสช. เผย รพ.เอกชนกว่า 100 แห่ง พร้อมดูแลผู้ป่วยโควิด-19 กลุ่มสีเขียว เพิ่มความสะดวกและเข้าถึงบริการ ลดความแออัดใน รพ.รัฐ
.....
สํานักงานหลักประกันสุขภาพแห่งชาติ (สปสช.) เผยว่าปัจจุบันมีโรงพยาบาลเอกชน (นอกระบบบัตรทอง) กว่า 100 แห่ง เข้าร่วมดูแลผู้ป่วยโควิด-19 กลุ่มสีเขียว
.
โดยโรงพยาบาลเอกชนกลุ่มนี้ จะให้บริการผู้ป่วยโควิด-19 สีเขียว ที่มีอาการดังต่อไปนี้
.
-มีไข้อุณหภูมิ 37.5 องศาเซลเซียสขึ้นไป
-จมูกไม่ได้กลิ่น ลิ้นไม่รู้รส เจ็บคอ ไอ มีน้ํามูก มีผื่น ถ่ายเหลว ตาแดง
.
ซึ่งผู้ป่วยจะได้รับการคัดกรอง เพื่อแยกกลุ่มอาการก่อน "หากเข้าเกณฑ์โควิด-19 กลุ่มสีเขียว" จะเข้าสู่ระบบการรักษาและดูแล ทั้งนี้ รพ.เอกชน จะให้การรักษาผู้ป่วยโควิด-19 กลุ่มสีเขียว มีผลย้อนหลังตั้งแต่วันที่ 16 มี.ค. 65 ที่ผ่านมา
.
นอกจากผู้ป่วยโควิด-19 กลุ่มสีเขียวสิทธิบัตรทอง 30 บาท หรือสิทธิ สปสช. สามารถไปใช้บริการได้แล้วนั้น
.
ผู้ป่วยสิทธิข้าราชการที่เบิกจากกรมบัญชีกลางก็สามารถไปรักษาได้ที่โรงพยาบาลเอกชนกลุ่มนี้ได้ รวมทั้งผู้ป่วยสิทธิพนักงานองค์กรปกครองส่วนท้องถิ่น
.
สําหรับรายชื่อโรงพยาบาลเอกชนที่แจ้งความประสงค์เข้าร่วมให้บริการผู้ป่วยโควิด-19 กลุ่มสีเขียว สามารถตรวจสอบรายชื่อได้ที่ https://www.nhso.go.th/page/privatehospital_green
#ไทยคู่ฟ้า #ร่วมต้านโควิด19
-------------------